ร้านนี้อยู่มานานจนชื่อติดลมบนไปแล้วครับ
เป็นร้านข้าวต้มแบบคลาสสิคๆ ไม่มีเพลง
ไม่มีแอร์ นั่งทานกับพัดลม มี 2 โซน ในตึก 
กับในศาลาที่ลานจอดรถหลังร้าน คนแน่นทุกโซน
ขับรถเข้าซอย รามอินทรา 66 มาแล้วเลี้ยวซ้ายจะมีที่จอดรถเยอะครับ

อาหารที่เด่นๆ เลยก็คือ ปูดอง เพราะอยู่ในชื่อร้านเลย
มานั่งปุ๊บ สั่งปูดองเป็น Appetizer และกับข้าว 3 อย่าง 
ปูดองมาเร็วมาก คงจัดเซ็ตไว้แล้ว
แต่ทานปูดองกับข้าวต้มจนปูหมด กับข้าวก็ยังไม่มา
รอพักใหญ่ๆ ถึงจะมาครับ
ก็มีผัดผักแขนงหมูกรอบนิ่มๆ, ผัดผักบุ้งไฟแดง และผัดลูกหอยลาย
รสชาติอาหารอร่อยตามที่ควรทุกอย่างครับ  
แต่บริการบอกเลยว่าแย่มาก
จานชามช้อนแก้วน้ำที่มาวางล้างไม่สะอาดเอาเสียเลย
ไปนั่งในร้านเหมือนอยู่ในโรงทาน รอแจกอาหารฟรี
ทุกอย่างต้องเรียกหาหมดทั้งน้ำทั้งทิชชู่และเมนู
โต๊ะข้างๆ น้องเด็กทำแก้วแตก 
พนักงานถือไม้กวาดกับที่โกยผงผ่านข้างหลัง
ยกไม้กวาดข้ามพนักพิงจนเกือบจะโดนหัว
เดินเสิร์ฟอาหารก็ชนโต๊ะหลายครั้งหลายหน
ตอนเรียกเก็บเงินบอกพนักงานไปถึง 5 คน
รวมถึงคนที่เป็นคนจด Order ด้วย 
ยังไม่มีคนมาเก็บเงิน จนบอกคนที่ 6 ถึงจะได้คิดเงิน

ทานกัน 2 คน อิ่มอร่อยในงบ 345 บาท
ใครต้องการเพียงแค่ อิ่ม อร่อย ประหยัด เชิญครับ